समाचार एजेंसी पीटीआई के मुताबिक़, यह दुर्घटना शनिवार दोपहर ढाई बजे के आसपास तब हुई जब एक पनडुब्बी पर हाइड्रो-प्रेशर संबंधी एक परीक्षण किया जा रहा था.पीटीआई ने भारतीय रक्षा अनुसंधान एवं विकास संगठन या डीआरडीओ के प्रमुख अविनाश चन्द्र के हवाले से कहा है कि धमाका हाइड्रोलिक टैंक में 'प्रेशर टेस्ट' करते समय हुआ जिसमें 'दुर्भाग्यवश' एक व्यक्ति की मौत हो गई.अविनाश चन्द्र ने कहा है कि यह परीक्षण अरिहंत क्लास पनडुब्बी पर किया जा रहा था.वहीं अंग्रेजी समाचार पत्र द हिंदू ने विशाखापट्टनम के पुलिस कमिश्नर बी शिवाधर रेड्डी के हवाले से कहा है कि एक व्यक्ति की मौत हो गई है जबकि दो घायल हो गए हैं.घायलों को शहर के अस्पताल में भर्ती करवाया गया है.दुर्घटना की चपेट में आने वाले तीनों व्यक्ति एक निजी कंपनी के लिए काम करते थे.डीआरडीओ प्रमुख ने कहा है कि हादसे की जांच के आदेश दिए गए हैं.इस हादसे से एक दिन पहले ही मुंबई स्थित मझगांव गोदी में एक निर्माणाधीन जंगी जहाज़ में घातक गैस के रिसाव की वजह से नौसेना के एक कमांडर मारे गए थे.इससे भी क़रीब दस दिन पहले मुंबई के नज़दीक जंगी जहाज़ आईएनएस सिंधुरत्न हादसे का शिकार हुआ था जिसमें दो अधिकारी मारे गए थे और घटना के बाद नौसेना प्रमुख एडमिरल डीके जोशी ने इस्तीफ़ा दे दिया था.(बीबीसी हिन्दी के एंड्रॉएड ऐप के लिए 



यहां क्लिक करें. आप हमें 



फ़ेसबुक और 



ट्विटर पर भी फ़ॉलो कर सकते हैं.)